ddrg/super_eurlex huggingface dataset:
RÅDETS FORORDNING (EF) Nr. 751/95 af 31. marts 1995 om ændring af forordning (EF) nr. 3365/94 om fordeling for 1995 af visse fangstkvoter mellem medlemsstaterne for fartøjer, der udøver fiskeri i færøske farvande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3365/94 (2) blev der foretaget en fordeling for 1995 af visse fangstkvoter mellem medlemsstaterne for fartøjer, der udøver fiskeri i færøske farvande;

Fællesskabet har fået tildelt en fangstkvote på 6 170 tons makrel i ICES-afsnit V b for 1995; denne kvote må nedsættes af hensyn til nedsættelsen af TAC for makrel i nævnte område;

efter proceduren i artikel 2 i fiskeriaftalen mellem Det Europæiske Økonomiske Fællesskab på den ene side og den danske regering og Færøernes landsstyre på den anden side (3) har parterne ført konsultationer om de gensidige fiskerirettigheder for 1995;

som resultat af disse konsultationer er Fællesskabets ovennævnte fangstkvote blevet nedsat;

for at sikre en effektiv forvaltning af fangstmulighederne bør disse fordeles mellem medlemsstaterne ved hjælp af kvoter i overensstemmelse med artikel 8 i forordning (EØF) nr. 3760/92 -

UDSTEDT FØLGENDE FORORDNING:

Artikel 1

I bilag I til forordning (EF) nr. 3365/94 erstattes tallene for makrel i ICES-afsnit V b af tallene i bilaget til nærværende forordning.

Artikel 2

Denne forordning træder i kraft den 1. april 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. marts 1995.

På Rådets vegne

F. BAYROU

Formand

(1) EFT nr. L 389 af 31. 12. 1992, s. 1.

(2) EFT nr. L 363 af 31. 12. 1994, s. 58.

(3) EFT nr. L 226 af 29. 8. 1980, s. 12.

BILAG

>TABELPOSITION>
KOMMISSIONENS FORORDNING (EF) Nr. 691/95 af 30. marts 1995 om visse overgangsforanstaltninger for indførsel af melasse i sukkersektoren som følge af gennemførelsen af landbrugsaftalen under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, der er indgået under de multilaterale handelsforhandlinger i Uruguay-rundens regi (1), særlig artikel 3,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (2), senest ændret ved Kommissionens forordning (EF) nr. 283/95 (3), særlig artikel 13, stk. 2, og artikel 17, stk. 5, og

ud fra følgende betragtninger:

De særlige gennemførelsesbestemmelser for ordningen med import- og eksportlicenser for sukker er fastsat i Kommissionens forordning (EØF) nr. 2630/81 (4), senest ændret ved forordning (EØF) nr. 1754/93 (5); i artikel 5, stk. 2, i forordning (EØF) nr. 2630/81 er det fastsat, at importlicenser for de i artikel 1, stk. 1, litra c), i forordning (EØF) nr. 1785/81 omhandlede produkter er gyldige fra udstedelsesdagen og indtil udløbet af den tredje kalendermåned efter denne dato;

fra den 1. juli 1995 afskaffes den nuværende ordning med importafgifter for sukker, og der indføres i stedet en tarifikationsordning med toldsatser; importafgifterne for melasse kan forudfastsættes i medfør af Kommissionens forordning (EØF) nr. 1411/70 (6); for at sikre, at den nuværende importordning for melasse kan fungere korrekt indtil den 30. juni 1995, bør gyldighedsperioden for sådanne importlicenser, når de udstedes fra og med den 1. april 1995, derfor begrænses til udgangen af produktionsåret 1994/95;

som følge af foranstaltningens hastende karakter bør den offentliggøres hurtigst muligt;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Uanset artikel 5, stk. 2, i forordning (EØF) nr. 2630/81 kan gyldighedsperioden for importlicenser for melasse henhørende under KN-kode 1703 10 00 og 1703 90 00, som udstedes i perioden 1. april til 30. juni 1995, ikke strække sig ud over den 30. juni 1995.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 177 af 1. 7. 1981, s. 4.

(3) EFT nr. L 34 af 13. 2. 1995, s. 3.

(4) EFT nr. L 258 af 11. 9. 1981, s. 16.

(5) EFT nr. L 161 af 2. 7. 1993, s. 45.

(6) EFT nr. L 156 af 17. 7. 1970, s. 29.
RÅDETS FORORDNING (EF) Nr. 839/95 af 10. april 1995 om ændring af listen over lande nævnt i bilag I til forordning (EF) nr. 519/94

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande (1), gælder for varer med oprindelse i bl.a. Estland, Letland og Litauen;

Fællesskabet har undertegnet frihandelsaftaler med Estland, Letland og Litauen, og disse lande har i øvrigt allerede iværksat et omfattende program med økonomiske reformer med henblik på overgangen til markedsøkonomi;

det bør følgelig fastsættes, at disse lande fra nævnte aftalers ikrafttræden ikke længere er omfattet af forordning (EF) nr. 519/94 -

UDSTEDT FØLGENDE FORORDNING:

Artikel 1

Estland, Letland og Litauen slettes af bilag I til forordning (EF) nr. 519/94.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den gælder fra den dag, frihandelsaftalerne mellem de respektive lande, nævnt i artikel 1, og Fællesskabet træder i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 67 af 10. 3. 1994, s. 89.
RÅDETS FORORDNING (EF, EURATOM, EKSF) Nr. 840/95 af 10. april 1995 om ændring af forordning (EØF, Euratom, EKSF) nr. 2290/77 om lønningsregulativ for Revisionsrettens medlemmer

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 188 B, stk. 8,

under henvisning til traktaten om oprettelse af Det Europæiske Kul- og Stålfællesskab, særlig artikel 45 B, stk. 8,

under henvisning til traktaten om oprettelse af Det Europæiske Atomenergifællesskab, særlig artikel 160 B, stk. 8, og

ud fra følgende betragtninger:

Det påhviler Rådet at fastsætte vederlag, godtgørelser og pensioner for Revisionsrettens formand og medlemmer;

efter ikrafttrædelsen af traktaten om Den Europæiske Union er Revisionsretten blevet en institution under De Europæiske Fællesskaber, og det er derfor hensigtsmæssigt at ændre bestemmelserne i forordning (EØF, Euratom, EKSF) nr. 2290/77 (1) med hensyn til vederlag og overgangsgodtgørelser i forbindelse med udtræden af tjenesten -

UDSTEDT FØLGENDE FORORDNING:

Artikel 1

Forordning (EØF, Euratom, EKSF) nr. 2290/77 ændres således:

1) Artikel 2 affattes således:

»Artikel 2

Den månedlige grundløn for medlemmer af Revisionsretten er lig med det beløb, der fremkommer ved anvendelsen af følgende procentsatser på grundlønnen for en tjenestemand i De Europæiske Fællesskaber i lønklasse A 1, sidste løntrin:

formanden: 115 %

de øvrige medlemmer: 108 %.«

2) Artikel 8, stk. 1, affattes således:

»1. Tidligere medlemmer af Revisionsretten modtager i tre år fra den første dag i den måned, der følger efter deres udtræden af tjenesten, en månedlig overgangsgodtgørelse, der fastsættes til:

- 40 % af den grundløn, som det pågældende medlem oppebar ved sin udtræden af tjenesten, hvis tjenesteperioden har været under to år

- 45 % af grundlønnen, hvis tjenesteperioden har været over to år, men under tre år

- 50 % af grundlønnen, hvis tjenesteperioden har været over tre år, men under fem år

- 55 % af grundlønnen, hvis tjenesteperioden har været over fem år, men under ti år

- 60 % af grundlønnen, hvis tjenesteperioden har været over ti år, men under femten år

- 65 % af grundlønnen i andre tilfælde.«

Artikel 2

De pensioner, der er erhvervet ret til ved ikrafttrædelsen af denne forordning, ændres ikke herved.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den første dag i måneden efter offentliggørelsen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. april 1995.

På Rådets vegne

A. JUPPÉ

Formand

(1) EFT nr. L 268 af 20. 10. 1977, s. 1. Forordningen er senest ændret ved forordning (EØF, Euratom, EKSF) nr. 1084/92 (EFT nr. L 117 af 1. 5. 1992, s. 1).
KOMMISSIONENS FORORDNING (EF) Nr. 843/95 af 18. april 1995 om ændring af forordning (EØF) nr. 2210/93 om meddelelser i forbindelse med den fælles markedsordning for fiskerivarer og akvakulturprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 10, stk. 3, og artikel 17, stk. 4, og

ud fra følgende betragtninger:

De EF-interventionsordninger, der er fastsat ved forordning (EØF) nr. 3759/92, forudsætter kendskab til noteringerne på Fællesskabets repræsentative engrosmarkeder og havne;

der bør foretages en ændring af listen over de af medlemsstaternes markeder og havne, som skal betragtes som repræsentative for en given vare;

ifølge artikel 29 i akten vedrørende Østrigs, Finlands og Sveriges tiltrædelse, særlig bilag I, del X, skal listen over de markeder og havne, som skal betragtes som repræsentative for en given vare, ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Bilag I til Kommissionens forordning (EØF) nr. 2210/93 (3) affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. april 1995.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 197 af 6. 8. 1993, s. 8.

BILAG

»BILAG I

REPRÆSENTATIVE ENGROSMARKEDER OG HAVNE FOR FISKERIVARER

I. Fiskerivarer anført under del A i bilag I til forordning (EØF) nr. 3759/92

>TABELPOSITION>

II. Fiskerivarer anført under del D i bilag I til forordning (EØF) nr. 3759/92

>TABELPOSITION>

III. Fiskerivarer anført under del E i bilag I til forordning (EØF) nr. 3759/92

>TABELPOSITION>

IV. Fiskerivarer anført under del A i bilag II til forordning (EØF) nr. 3759/92

>TABELPOSITION>

V. Fiskerivarer anført under del B i bilag II til forordning (EØF) nr. 3759/92

>TABELPOSITION>

VI. Fiskerivarer anført under del C i bilag II til forordning (EØF) nr. 3759/92

>TABELPOSITION>

VII. Fiskerivarer anført i bilag III til forordning (EØF) nr. 3759/92

>TABELPOSITION>

VIII. Fiskerivarer anført under del A i bilag IV

>TABELPOSITION>
KOMMISSIONENS FORORDNING (EF) Nr. 842/95 af 18. april 1995 om ændring af forordning (EF) nr. 1900/94 om fastsættelse af interventionstærsklen for æbler for produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (1), senest ændret ved forordning (EØF) nr. 1754/92 (2), særlig artikel 3, og

ud fra følgende betragtninger:

Artikel 1 i forordning (EØF) nr. 1121/89 fastlægger kriterierne for, hvorledes interventionstærsklen for æbler fastsættes; det påhviler Kommissionen at fastsætte interventionstærsklen således, at den for de gennemsnitlige mængder, der i de sidste fem produktionsår, for hvilke der foreligger produktionstal, er produceret til konsum i frisk tilstand, anvender procentsatsen i nævnte artikel stk. 1;

Kommissionen har ved forordning (EF) nr. 1900/94 (3) fastsat interventionstærsklen for æbler for produktionsåret 1994/95 til 257 800 tons;

som følge af Østrigs, Sveriges og Finlands tiltrædelse den 1. januar 1995 er det nødvendigt, at interventionstærsklen justeres for perioden mellem den 1. januar til udgangen af produktionsåret, idet der tages hensyn til produktionen i disse medlemsstater;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 1900/94 ændres »257 800 tons« til »260 000 tons«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 29. 4. 1989, s. 21.

(2) EFT nr. L 180 af 1. 7. 1992, s. 23.

(3) EFT nr. L 194 af 29. 7. 1994, s. 14.
KOMMISSIONENS FORORDNING (EF) Nr. 822/95 af 12. april 1995 om ændring af forordning (EF) nr. 2577/94 om særforanstaltninger for så vidt angår eksportlicenser for malt, der er udstedt i perioden 1. august til 31. december 1994

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 2, og artikel 13, stk. 6, og

ud fra følgende betragtninger:

Ved Kommissionens forordning (EF) nr. 1521/94 af 29. juni 1994 om begrænsning af gyldighedsperioden for eksportlicenser med eller uden forudfastsættelse af eksportrestitution (2) er eksportlicensernes gyldighedsperiode blevet begrænset til den 30. juni 1995, hvis den udløber efter denne dato; i forordningens artikel 4 er det imidlertid fastsat, at der kan træffes andre foranstaltninger, så det undgås, at samhandelen med landbrugsprodukter afbrydes;

i Kommissionens forordning (EF) nr. 2577/94 af 24. oktober 1994 om særforanstaltninger for så vidt angår de eksportlicenser for malt, der er udstedt i perioden 1. august til 31. december 1994 (3), er der fastsat andengangsudstedelse af licenser i perioden 21. marts til 3. april 1995; på grund af den forsinkede iværksættelse af bestemmelserne til gennemførelse af den landbrugsaftale, der er indgået i Uruguay-rundens regi, bør fristen udskydes til et senere tidspunkt, og det samme gælder den dato, hvor Kommissionen senest skal underrettes om det samlede antal andengangsudstedte licenser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 2577/94 foretages følgende ændringer:

1) Artikel 1, andet led, affattes således:

»- »andengangsudstedte licenser«: de substitutionslicenser, der i overensstemmelse med denne forordning udstedes mellem den 21. maj og den 6. juni 1995«.

2) I artikel 2:

- stk. 1, ændres »21. til 31. marts 1995« til »21. til 31. maj 1995«

- stk. 4, ændres »3. april 1995« til »6. juni 1995«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra 21. marts 1995.

Dog anses ansøgninger, der er indgivet i perioden fra den 21. til den 31. marts, for at være indgivet i perioden fra den 21. til den 31. maj 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 162 af 30. 6. 1994, s. 47.

(3) EFT nr. L 273 af 25. 10. 1994, s. 2.
KOMMISSIONENS FORORDNING (EF) Nr. 820/95 af 12. april 1995 om ændring af forordning (EF) nr. 1021/94 om en særlig løbende licitation med henblik på fastsættelse af en eksportafgift og/eller eksportrestitution for hvidt sukker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 283/95 (2), særlig artikel 13, stk. 2, artikel 18, stk. 5, og artikel 19, stk. 4 og 7,

under henvisning til Rådets forordning (EØF) nr. 608/72 af 23. marts 1972 om de regler, der skal anvendes inden for sukkersektoren i tilfælde af betydelig prisstigning på verdensmarkedet (3), særlig artikel 1, stk. 1, og

ud fra følgende betragtninger:

Det er fare for, at udviklingen i de eksportforpligtelser, som er indgået i medfør af Kommissionens forordning (EF) nr. 1021/94 af 29. april 1994 om en særlig løbende licitation med henblik på fastsættelse af en eksportafgift og/eller eksportrestitution for hvidt sukker (4), for produktionsåret 1994/95, ikke gør det muligt at sikre en rettidig afsætning af produktionsårets overskud i perioden indtil den 24. maj 1995, der er fastsat som sidste frist for licitationen; fristen bør derfor udskydes til den 28. juni 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

I artikel 1, stk. 2, i forordning (EF) nr. 1021/94 ændres »24. maj 1995« til »28. juni 1995«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 34 af 13. 2. 1995, s. 3.

(3) EFT nr. L 75 af 28. 3. 1972, s. 5.

(4) EFT nr. L 112 af 3. 5. 1994, s. 13.
KOMMISSIONENS FORORDNING (EF) Nr. 799/95 af 7. april 1995 om ændring af forordning (EØF) nr. 2219/92 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EØF) nr. 1974/93 (2), særlig artikel 10, og

ud fra følgende betragtninger:

Ved Kommissionens forordning (EØF) nr. 1696/92 (3), senest ændret ved forordning (EØF) nr. 2596/93 (4), er der fastsat gennemførelsesbestemmelser for den særlige forsyningsordning for Azorerne og Madeira vedrørende visse landbrugsprodukter;

Kommissionens forordning (EØF) nr. 2219/92 af 30. juli 1992 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene (5), senest ændret ved forordning (EF) nr. 291/95 (6), har fastsat forsyningsopgørelsen for mejeriprodukter til Madeira; opgørelsen kan om nødvendigt justeres, idet det samlede forsyningsbehov kan forhøjes i løbet af regnskabsåret; de i opgørelsen fastsatte mængder for ost bør forhøjes for at dække behovet for mejeriprodukter på Madeira, navnlig behovet for ost; bilag I til forordning (EØF) nr. 2219/92 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilag I til forordning (EØF) nr. 2219/92 affattes som angivet i bilaget til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. april 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 180 af 23. 7. 1993, s. 26.

(3) EFT nr. L 179 af 1. 7. 1992, s. 6.

(4) EFT nr. L 238 af 23. 9. 1993, s. 24.

(5) EFT nr. L 218 af 1. 8. 1992, s. 75.

(6) EFT nr. L 34 af 14. 2. 1995, s. 21.

BILAG

»BILAG I

Opgørelse over forsyningsbehovene på Madeira for mejeriprodukter i perioden 1. juli 1994 til 30. juni 1995

>TABELPOSITION>
RÅDETS FORORDNING (EF, EURATOM, EKSF) Nr. 793/95 af 31. marts 1995 om fastsættelse af justeringskoefficienterne for vederlag til tjenestemænd ansat i tredjelande

RÅDET FOR DEN EUROPÆISKE UNION HAR -

under henvisning til traktaten om oprettelse af et Fælles Råd og en Fælles Kommission for De Europæiske Fællesskaber,

under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i disse Fællesskaber, fastsat ved forordning (EØF, Euratom, EKSF) nr. 259/68 (1) og senest ændret ved forordning (Euratom, EKSF, EF) nr. 3608/93 (2), særlig artikel 13, stk. 1, i bilag X til vedtægten,

under henvisning til forslag fra Kommissionen, og

ud fra følgende betragtning:

Der bør tages hensyn til udviklingen i leveomkostninger i landene uden for Fællesskabet, og de justeringskoefficienter, der anvendes på vederlag, som i tjenestelandets valuta udbetales til tjenestemænd, der er ansat i tredjelande, bør derfor tilpasses med virkning fra 1. juli 1993 -

UDSTEDT FØLGENDE FORORDNING:

Artikel 1

Med virkning fra 1. juli 1993 fastsættes de justeringskoefficienter, som anvendes på vederlag, der udbetales i tjenestelandets valuta, som anført i bilaget.

Ved udbetalingen af disse vederlag anvendes de vekselkurser, der blev anvendt ved gennemførelsen af De Europæiske Fællesskabers almindelige budget for måneden forud for datoen for denne forordnings iværksættelse.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. marts 1995.

På Rådets vegne

F. BAYROU

Formand

(1) EFT nr. L 56 af 4. 3. 1968, s. 1.

(2) EFT nr. L 328 af 29. 12. 1993, s. 1.

BILAG

>TABELPOSITION>